ಕೊರೊನಾದಿಂದ ಮೃತಪಟ್ಟ ರೈತರ ಸಾಲಮನ್ನಾ ಆಗುತ್ತಾ: ಸಚಿವ ಸೋಮಶೇಖರ್ ಕೊಟ್ಟ ಸುಳಿವೇನು..? ಬೆಂಗಳೂರು: ಕೊರೊನಾ ಎಂಬ ಕಣ್ಣಿಗೆ ಕಾಣದ ವೈರಸ್ ಅದೆಷ್ಟೋ ಜನರ ಜೀವನವನ್ನ ಖಾಲಿ ಖಾಲಿ ಮಾಡಿ ಬರ್ಬಾದ್ ಮಾಡಿದೆ. ಇದರಲ್ಲಿ ರೈತರು ಹೊರತಾಗಿಲ್ಲ. ಅದೆಷ್ಟೋ ಜನ ರೈತರನ್ನ ಬಲಿ ಪಡೆದು, ರೈತರ ಕುಟುಂಬಗಳಿಗೆ ದುಡಿಯುವ, ಮನೆ ನಡೆಸುವ ನಾವಿಕನಿಲ್ಲದಂತೆ ಮಾಡಿಟ್ಟಿದೆ. ಇದೀಗ ಸರ್ಕಾರ ರೈತರ ಪರ ಆಲೋಚನೆ ಮಾಡ್ತಾ ಇದೆ ಅನ್ನೋದೆ ಸಂತಸದ ವಿಚಾರ. ಕೊರೊನಾದಿಂದ ಮೃತಪಟ್ಟ ರೈತರ ಸಾಲಮನ್ನಾ ಮಾಡಲು ಸರ್ಕಾರದಲ್ಲಿ ಆಲೋಚನೆ ನಡೆದಿದೆಯಂತೆ. ಈ ಬಗ್ಗೆ ಸಹಕಾರ ಸಚಿವ ಎಸ್ ಟಿ ಸೋಮಶೇಖರ್ ಮಾತನಾಡಿದ್ದಾರೆ. ರಾಜ್ಯದಲ್ಲಿ ಈವರೆಗೆ ಕೊರೊನಾದಿಂದಾಗಿ ಸುಮಾರು 10187 ಜನ ರೈತರರು ಸಾವನ್ನಪ್ಪಿದ್ದಾರೆ. ಇವರುಗಳು ಬ್ಯಾಂಕ್ ನಲ್ಲಿ ಒಂದಷ್ಟು ಸಾಲ ಸೋಲ ಮಾಡಿಕೊಂಡಿರ್ತಾರೆ. ಸದ್ಯ ರೈತರಿಲ್ಲದೆ ಕೊರಗುತ್ತಿರುವ ಕುಟುಂಬಗಳಿಗೆ ಸಾಲ ಎಂಬುದು ಎದುರಾದ್ರೆ ಅವರ ಜೀವನ ಇನ್ನು ದುಸ್ಥರವಾಗುತ್ತೆ. ಹೀಗಾಗಿ ಕೊರೊನಾದಿಂದ ಮೃತಪಟ್ಟ ರೈತರ ಅಪೆಕ್ಸ್, ಡಿಸಿಸಿ ಬ್ಯಾಂಕ್ ಹಾಗೂ ಫ್ಯಾಕ್ಸ್ ಗಳಲ್ಲಿ ಪಡೆದಿರುವ ಸಾಲ ಮನ್ನಾ ಮಾಡಲು ಮುಖ್ಯಮಂತ್ರಿಗಳು ನಿರ್ಧರಿಸಿದ್ದಾರೆ. ಆದ್ರೆ ಮತ್ತೊಮ್ಮೆ ಅಭೆಯಲ್ಲಿ ಚರ್ಚಿಸಿ ಈ ಬಗ್ಗೆ ತೀರ್ಮಾನ ಕೈಗೊಳ್ಳಲಾಗುವುದು ಎಂದು ಸಚಿವ ಸೋಮಶೇಖರ್ ತಿಳಿಸಿದ್ದಾರೆ. ಇನ್ನು ಮೂರು ದಿನದಲ್ಲಿ ಅಪೆಕ್ಸ್ ಬ್ಯಾಂಕ್ ಆಡಳಿತ ಮಂಡಳಿ ಜೊತೆ ಸಭೆ ನಡೆಸಿ, ಆನಂತರ ಸಾಲಮನ್ನಾ ತೀರ್ಮಾನ ತೆಗೆದುಕೊಳ್ಳಲಾಗುತ್ತೆ. ಕೋವಿಡ್ ಸಂಕಷ್ಟದ ಕಾಲದಲ್ಲಿ ರೈತರ ಪರ ನಿಂತಿದ್ದಾರೆ ನಮ್ಮ ಮುಖ್ಯಮಂತ್ರಿ. ಹಾಗೇ ನಮ್ಮ ಸರ್ಕಾರ ಯಾವಾಗಲೂ ರೈತರ ಪರವೇ ಎಂದಿದ್ದಾರೆ. ಒಂದು ವೇಳೆ ಈ ಯೋಜನೆಯ ತೀರ್ಮಾನವನ್ನ ಸರ್ಕಾರ ತೆಗೆದುಕೊಂಡಿದ್ದೆ ಆದ್ರೆ, ರೈತರ ಕುಟುಂಬಕ್ಕೆ ಸಾಕಷ್ಟು ಸಹಾಯವಾಗುತ್ತೆ. ಮುಂದಿನ ಜೀವನದ ಜೊತೆಗೆ ಈ ಸಾಲ ತೀರಿಸೋದು ಹೇಗೆ ಎಂಬ ಟೆನ್ಶಬ್ ನಲ್ಲಿದ್ದವರಿಗೆ ಕೊಂಚ ನಿಟ್ಟುಸಿರು ಬಿಡುವಂತಾಗುತ್ತದೆ.